**Tiszavasvári Város Önkormányzata**

**Képviselő-testülete**

**69/2023. (II.23.) Kt. számú**

**határozata**

**Rontó Tibor Tiszavasvári, Kossuth u. 3. II/7. sz. alatti bérlő nyílászárók cseréjére vonatkozó bérbeszámítási kérelméről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1. A Képviselő-testület **támogatja Rontó Tibor** Tiszavasvári,Kossuth u. 3. II/7. sz. alatti bérlő önkormányzati bérlakásban lévő **négy ablak cseréjére vonatkozó kérelmét**, amennyiben a bérlőnek nincs lakbérhátraléka.

2. A Képviselő-testület **hozzájárul** ahhoz, hogy a fenti önkormányzati bérlakásban történő **nyílászárócsere költségének 50%-a, azaz 150.950 Ft beszámításra** kerüljön Rontó Tibor bérlő **lakbérébe**, a bérlő nevére szóló számla benyújtását, illetve a munka elvégzését követő hónap 01. napjától.

3. A bérlő a későbbiekben semmilyen költségigénnyel nem élhet.

4. Felkéri a Polgármestert, hogy tájékoztassa a Bérlőt a Testület döntéséről, egyben felhatalmazza arra, hogy a bérbeszámításról szóló megállapodást aláírja.

Határidő: 2023. február 28. Felelős: Szőke Zoltán polgármester

 **Szőke Zoltán dr. Kórik Zsuzsanna**

 **polgármester jegyző**